Sodwana View Holiday Homes is net 6,8 km van die strand af. Indien jy rus en vrede nodig het om af te skakel, sal jy definitief hier tuis voel! Hier kan jy lekker in die sitkamer ontspan en uitkyk oor die Ngoboseleni-meer, valleie en see in die agtergrond. Dis ver van die gedruis van ander vakansiegangers af, so as jy iemand is wat van massas mense om jou hou, sal jy dalk bietjie alleen kan raak hier. Ons is wel troeteldiervriendelik, so Wagter sal jou darem geselskap kan hou.
Verblyf word aangebied in 3 eenhede met 2 slaapkamers en slaapplek vir 4 - 6 gaste elk, en 1 tuinwoonstel met slaapplek vir 3. Ongelukkig het die woonstel geen…
Verblyf word aangebied in 3 eenhede met 2 slaapkamers en slaapplek vir 4 - 6 gaste elk, en 1 tuinwoonstel met slaapplek vir 3. Ongelukkig het die woonstel geen uitsig nie. Die huise is baie ruim en ekstra beddegoed kan voorsien word indien nodig, maar onthou asseblief om jou eie handdoeke saam te bring. Elkeen van die 3 eenhede het sy eie braaigeriewe en word daagliks skoongemaak. Ys en hout is op die perseel beskikbaar.
Ons het geriewe beskikbaar vir wasgoed, visskoonmaak, afspoel van duiktoerusting, was van bote en pompwiele. Vir die veiligheid van ons besoekers het ons 'n elektriese heining reg rondom die perseel geïnstalleer en daar is 'n sekuriteitswag aan diens in die nag. Dus kan gaste rustig slaap saans en in die dag deelneem aan die talle doendinge in die omgewing insluitend watersport, vierwielmotorfietsritte, mikroligte-vliegtuigvlugte en staproetes, drafroetes en bergfietsroetes.
Let asseblief daarop dat die hoofweg deur Sodwana tot by die strand geteer is. Ons is 2 km van die teer af, en alhoewel dit met enige tipe voertuig gery kan word, word sedans met 'n lae grondvryhoogte nie aanbeveel nie.
Gaste wat na Sodwana View Holiday Homes gekyk het, het ook belangstelling getoon in die volgende lekke plekke:
Qongwana Area, Sodwanabaai, 3974, KwaZulu-Natal